Vești bune pentru localnicii din localitatea Dănești. Va începe funcționarea Serviciului Public Comunitar Local de Evidenţă a Persoanelor DĂNEŞTI.
„Comuna DĂNEȘTI îşi schimbă arondarea pe linie de evidență a persoanelor de la Direcția de Evidenţă a Persoanelor TARGU JIU la Serviciul Public Comunitar Local de Evidenţă a Persoanelor DĂNEȘTI. Persoanele domiciliate în comuna DĂNEȘTI, care au depus sau vor depune până pe data de vineri – 24 mai 2024, la Direcția de Evidenţă a Persoanelor TÂRGU JIU, cereri pentru eliberarea actului de identitate ori cereri pentru înscrierea în actul de identitate a mențiunii privind stabilirea reşedinţei, îşi vor ridica tot de la acest serviciu noile acte de identitate, respectiv actele de identitate în care a fost înscrisă mențiunea privind stabilirea reşedinţei”, transmit oficialii, printr-un comunicat de presă.